CELEX: 32012D0479
Language: sl
Date: 2012-08-14 00:00:00
Title: 2012/479/EU: Izvedbeni sklep Komisije z dne 14. avgusta 2012 o spremembi Odločbe 2007/777/ES glede vnosov za Izrael na seznamih tretjih držav, iz katerih se v Unijo lahko vnesejo nekateri mesni izdelki (notificirano pod dokumentarno številko C(2012) 5703)  Besedilo velja za EGP

17.8.2012   
            
            
               SL
            
            
               Uradni list Evropske unije
            
            
               L 219/23
            
         IZVEDBENI SKLEP KOMISIJE
   z dne 14. avgusta 2012
   o spremembi Odločbe 2007/777/ES glede vnosov za Izrael na seznamih tretjih držav, iz katerih se v Unijo lahko vnesejo nekateri mesni izdelki
   (notificirano pod dokumentarno številko C(2012) 5703)
   (Besedilo velja za EGP)
   (2012/479/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), ter zlasti uvodnega stavka člena 8, prvega pododstavka člena 8(1) in člena 8(4) Direktive,
   ob upoštevanju naslednjega:
   
               (1)
            
            
               Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (2) določa pravila za uvoz v Unijo pošiljk mesnih izdelkov ter pošiljk obdelanih želodcev, mehurjev in črev ter njihov tranzit in skladiščenje v Uniji, kakor so opredeljeni v Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (3).
            
         
               (2)
            
            
               Del 2 Priloge II k Odločbi 2007/777/ES določa seznam tretjih držav ali njihovih delov, iz katerih je dovoljen uvoz mesnih izdelkov in obdelanih želodcev, mehurjev in črev, če so navedeni izdelki obdelani v skladu z navedenim seznamom. Kadar so tretje države regionalizirane z namenom vključitve na navedeni seznam, so njihova regionalizirana ozemlja določena v delu 1 navedene priloge.
            
         
               (3)
            
            
               Del 4 Priloge II k Odločbi 2007/777/ES določa obdelave iz dela 2 navedene priloge z dodelitvijo oznake vsaki od navedenih obdelav. Navedeni del določa splošno obdelavo „A“ in posebne obdelave od „B“ do „F“, naštete v padajočem vrstnem redu strogosti.
            
         
               (4)
            
            
               Po izbruhih visoko patogene aviarne influence na nekaterih območjih Izraela določa Odločba 2007/777/ES, kakor je bila spremenjena z Izvedbeno uredbo Komisije (EU) št. 532/2012 (4), da je uvoz mesnih izdelkov in obdelanih želodcev, mehurjev in črev iz perutnine, gojene pernate divjadi, gojenih ratitov in divjih ptic dovoljen z območij navedene tretje države, ki jih je prizadel izbruh, v Unijo samo, če je bil predmet posebne obdelave „D“ v skladu z delom 4 Priloge II k Odločbi 2007/777/ES. Območje v Izraelu, ki ga je prizadela bolezen, za katero se uporablja regionalizacija iz razlogov, povezanih z zdravstvenim varstvom živali, je navedeno v preglednici v delu 1 Priloge II k navedeni odločbi.
            
         
               (5)
            
            
               Izrael je uspešno nadzoroval izbruhe visoko patogene aviarne influence glede na predložene podatke o ugodnem stanju v zvezi z navedeno boleznijo. Poleg tega nadzor, ki ga je opravil pristojni organ v Izraelu v obdobju, ki je pretekel od pokončanja perutnine na okuženih gospodarstvih za rejo perutnine, čiščenja in razkuževanja navedenih prostorov, ni razkril nikakršnega nadaljnjega širjenja bolezni.
            
         
               (6)
            
            
               Zato je primerno, da se spremenijo vnosi za Izrael v delih 1 in 2 Priloge II k Odločbi 2007/777/ES, da se dovoli uvoz mesnih izdelkov in obdelanih želodcev, mehurjev in črev iz perutnine, gojene pernate divjadi, gojenih ratitov in divjih ptic, ki so bili predmet splošne obravnave „A“ v skladu z delom 4 Priloge II k Odločbi 2007/777/ES, v Unijo s celotnega ozemlja Izraela.
            
         
               (7)
            
            
               Odločbo 2007/777/ES bi bilo zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Priloga II k Odločbi 2007/777/ES se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 14. avgusta 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 18, 23.1.2003, str. 11.
   
      (2)  UL L 312, 30.11.2007, str. 49.
   
      (3)  UL L 139, 30.4.2004, str. 55.
   
      (4)  UL L 163, 22.6.2012, str. 1.
   
      PRILOGA
      Priloga II k Odločbi 2007/777/ES se spremeni:
      
                  1.
               
               
                  V delu 1 se črta celoten vnos za Izrael.
               
            
                  2.
               
               
                  V delu 2 se vnos za Izrael nadomesti z naslednjim:
                  
                              „IL
                           
                           
                              Izrael
                           
                           
                              B
                           
                           
                              B
                           
                           
                              B
                           
                           
                              B
                           
                           
                              A
                           
                           
                              A
                           
                           
                              A
                           
                           
                              B
                           
                           
                              B
                           
                           
                              XXX
                           
                           
                              A
                           
                           
                              A
                           
                           
                              XXX“